CELEX: 62018CB0475
Language: lv
Date: 2019-06-20 00:00:00
Title: Lieta C-475/18: Tiesas (desmitā palāta) 2019. gada 20. jūnija rīkojums (Consiglio di Stato (Itālija)) lūgums sniegt prejudiciālu nolēmumu) – SATI – Società Autocooperative Trasporti Italiani SpA/Azienda di Trasporti Molisana – SpA (ATM) (Lūgums sniegt prejudiciālu nolēmumu – Tiesas Reglamenta 99. pants – Regula (EK) Nr. 1370/2007 – Sabiedriskā pasažieru transporta pakalpojumi – 5. pants – Tieša sabiedrisko pakalpojumu līgumu slēgšanas tiesību piešķiršana – Valsts tiesībās paredzēts aizliegums – 8. panta 2. punkts – Pārejas noteikumi)

13.1.2020   
            
            
               LV
            
            
               Eiropas Savienības Oficiālais Vēstnesis
            
            
               C 10/20
            
         
      Tiesas (desmitā palāta) 2019. gada 20. jūnija rīkojums (Consiglio di Stato (Itālija)) lūgums sniegt prejudiciālu nolēmumu) – SATI – Società Autocooperative Trasporti Italiani SpA/Azienda di Trasporti Molisana – SpA (ATM)
      (Lieta C-475/18) (1)
      
      (Lūgums sniegt prejudiciālu nolēmumu - Tiesas Reglamenta 99. pants - Regula (EK) Nr. 1370/2007 - Sabiedriskā pasažieru transporta pakalpojumi - 5. pants - Tieša sabiedrisko pakalpojumu līgumu slēgšanas tiesību piešķiršana - Valsts tiesībās paredzēts aizliegums - 8. panta 2. punkts - Pārejas noteikumi)
      (2020/C 10/25)
      Tiesvedības valoda – itāļu
      
         Iesniedzējtiesa
      
      Consiglio di Stato
      
         Pamatlietas puses
      
      
         Prasītāja: SATI – Società Autocooperative Trasporti Italiani SpA
      
         Atbildētāja: Azienda di Trasporti Molisana – SpA (ATM)
      
         piedaloties: Regione Molise
      
         Rezolutīvā daļa
      
      Eiropas Parlamenta un Padomes Regulas (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70, 5. pants un 8. panta 2. punkts ir jāinterpretē tādējādi, ka šīs regulas 5. panta 4. punkts nav piemērojams tādam vietējās kompetentās iestādes lēmumam par tiešu vietējo sabiedriskā pasažieru transporta pakalpojumu līguma slēgšanas tiesību piešķiršanu, kurš pieņemts pirms 2019. gada 3. decembra.
      
         (1)  OV C 399, 5.11.2018.